《赵通判挽诗 其一》
宋代·林希逸

世守祗儒术，才优奏最频。官终半刺史，孝事两家亲。

长葛碑仍在，甘棠爱尚新。赵公陂上下，遥想泣遗民。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。